OzLabs/hebrew-wiki-articles huggingface dataset:
פיגוע הירי ליד שבות רחל (2003)

פיגוע הירי ליד שבות רחל היה פיגוע ירי שהתרחש ב-5 במאי 2003 בדרך גדעון שליד שבות רחל שבגוש שילה בבנימין. בפיגוע נרצח גדעון ליכטרמן תושב המאחז אחיה שבאזור. בתו מוריה בת השש וחייל מילואים נפצעו באורח קשה בפיגוע.

== הפיגוע ==
מעט לפני השעה 22:00 בערבו של 5 במאי 2003, ערב יום הזיכרון, גדעון ליכטרמן ובתו נסעו במכונית יונדאי בכביש המוביל משבות רחל לכביש אלון. באחד העיקולים נפתחה לעברם אש ממארב. לא הרחק משם, בצומת אלון, ניצב חייל מילואים שהמתין לשניים לטרמפ. הוא שמע את הירי ורץ לעבר המכונית. שם נפצע קשה בחילופי אש עם המחבלים.

גדעון יצא מהרכב שנפגע מהירי, לא ברור אם להזעיק עזרה או לנסות ולהילחם במחבלים, וגופתו אותרה כעבור כשעה כ-50 מטרים מהמכונית. בתו מוריה והחייל נפצעו קשה מהירי ופונו בידי נהגת ישראלית שעברה במקום למחסום צה"ל סמוך לגיתית, ומשם פונו במסוק לבית החולים הדסה עין כרם. בהמשך אותרה המכונית ועליה כ-10 סימני ירי מרובי קלצ'ניקוב.

חולייה ממזרעה א-שרקיה של גדודי חללי אל-אקצא, הזרוע הצבאית של הפת"ח, נטלה אחריות לפיגוע בשיחת טלפון אנונימית לסוכנות הידיעות הצרפתית.<ref></ref><ref></ref>

=== לאחר הפיגוע ===
הכביש המחבר בין שבות רחל לצומת אלון נקרא דרך גדעון על שמו של גדעון ליכטרמן.

אחד המחבלים שהשתתפו בפיגוע היה נימר חמידה. הוא היה שותף גם להריגתם של 3 חיילים בעין יברוד, ונשפט לשישה מאסרי עולם בכלא הישראלי, אולם שוחרר לרצועת עזה במסגרת עסקת שליט. ב-13 ביולי 2024, במסגרת הלחימה ברצועת עזה במלחמת חרבות ברזל, הוא נהרג בהפצצה של חיל האוויר הישראלי במחנה שאטי בעיר עזה.<ref></ref>

== ראו גם ==
* פיגוע הירי ליד שבות רחל (2015)

== הערות שוליים ==

קטגוריה:פיגועי טרור בישראל ב-2003
קטגוריה:טרור פלסטיני
קטגוריה:יהודה ושומרון: פיגועי ירי
קטגוריה:גוש שילה
קטגוריה:גדודי חללי אל-אקצא: פיגועים
היסטוריה גדולה, בקטנה

היסטוריה גדולה, בקטנה הוא דף פייסבוק ופודקאסט ישראלי העוסק בהיסטוריה והוקם במטרה להנגיש את התחום.
== פעילות ==
דף הפייסבוק הוקם ב-2014 על ידי שני סטודנטים לתואר שני בהיסטוריה, ניל בר (העת העתיקה) ועודד פוירשטיין (המאה ה-19), כאשר לאורך השנים השתתפו בו עוד 17 כותבים, בהם חן מלול (חוקת ארצות הברית), רוני אגסי (המזרח התיכון), רוני הירש (העת החדשה המוקדמת), ודור סער מן (היסטוריה של עם ישראל). לדף כ-90,000 עוקבים.

החל מ-2017 פורסמו חלק מתכני הקבוצה כבלוג באותו שם בעיתון הארץ.

הקלטות הפודקאסט החלו ב-2018, ובמהלך שש שנות פעילותו הוקלטו בו כ-300 פרקים, בהם השתתפו, בין היתר, ורד נעם, תמר עילם גינדין, איתי אנגל, דני אורבך. הפודקאסט זכה ל-30 עד 40 אלף האזנות מדי שבוע ונתמך על ידי סמסונג נקסט, ועל ידי המאזינים באמצעות פלטפורמת Patreon.

צוות היסטוריה גדולה בקטנה הודיע בשנת 2024 על סיום הפעילות לאחר כעשר שנים עקב עומס בחיים האישיים לצד הפגיעה בחשיפה שנבעה משינויים בפייסבוק

סמל הקבוצה הוא Doge עם צווארון (Ruff) האופייני למאה ה-16.

== קישורים חיצוניים ==

== הערות שוליים ==

קטגוריה:קבוצות פייסבוק בישראל
קטגוריה:פודקאסטים ישראליים
למוביקס

מפת [[גאליה עם שבטים וערים]]
הלמוביקס (בגאלית עתיקה: Lēmouīcēs, 'המנצחים על ידי האולמוס') היו שבט גאלי ששכן באזור לימוזן המודרנית בתקופת הברזל ובתקופת האימפריה הרומית.

== שם ==
הם מוזכרים Lemovices יוליוס קיסר (אמצע המאה ה-1 לפנה"ס) ועל ידי פליניוס הזקן (המאה הראשונה לספירה),<ref>Caesar. Commentarii de Bello Gallico, 7:4:6; Pliny. Naturalis Historia, 4:109.</ref> Lemoouíkes (Λεμοουίκες) על ידי סטראבון (תחילת המאה ה-1 לספירה),<ref>Strabo. Geōgraphiká, 4:2:2.</ref> וכ-Limouikoí (Λιμουι) על ידי תלמי (המאה השנייה לספירה).<ref>, s.v. Lemovices.</ref>

השם האתני הגאלי Lemouīcēs פירושו המילולי 'אלה שמנצחים על ידי האולמוס', כנראה בהתייחס לעץ שממנו נוצרו החניתות או הקשתות שלהם. הוא נובע מהגזע lēmo- ('אלם') המחובר לסיומת -uices ('מנצחים'). השורש הפרוטו-קלטי lēmo- או limo- נובע בסופו של דבר מהפרוטו-הודו-אירופאי<nowiki/>ת h₁élem או h₁leym- ('אלם'; ראה ulmus הלטינית 'אלם', נורדית עתיקה almr 'אלם, קשת', ברוסית 'אלם הרים'). 

העיר לימוז', מתועדת בערך ב-400 לספירה כ-civitas Lemovicum (סיוויטה של ה-Lemovicas, ב-844, Lemotges ב-1208), ואזור לימוזן, שמתועדת במאה ה-6 לספירה בשם Lemovicinum (pago Lemovicino בשנת 860, Lemozi בשנים 1071–1127), נקראים על שם השבט הגאלי.

== היסטוריה ==
הם התבססו בלימוזן ובפואטו בין 700 לבין 400 לפני הספירה.

בשנת 52 לפני הספירה, כ-10,000 לוחמים שלהם נלחמו נגד יוליוס קיסר בקרב אלסיה כבעלי ברית ל-Arverni בפיקודו של ורקינגטוריקס. <ref></ref> הצ'יף שלהם, סדולוס, נהרג במהלך הקרב.

== גאוגרפיה ==
=== יישובים ===
העיירה הראשית הפרה-רומית שלהם הייתה Durotincum, כנראה המקבילה לאופידום של Villejoubert.<ref></ref> לאחר התאגדותם בפרובינקיה גאליה אקוויטניה הרומית, אוגוסטוריטום (לימוז') הייתה בירת ה-civitas Lemovicum. במאה ה-1 לפני הספירה.

מקומות נוספים הקשורים אליהם היו Acitodunum (Ahun), Argentate (Argentat), Cassinomagus (Chassenon), Roncomagus (Rancon), Excingidiacum Yssandon) et Uxellum (Ussel)). אחד ממקומות הקדושים העיקריים שלהם נמצא לאחרונה בטינטיניאק כולל מספר חפצים ייחודיים בעולם כמו "קרניקס". <ref>http://tintignac.wix.com/tintignac-naves#!english/c11e3Official website of Tintignac-Naves </ref>

== כלכלה ==
שטחם היה אזור עשיר בזהב, בדיל וברזל.

ארכאולוגים במהלך החלק האחרון של המאה ה-19 מצאו מכרות זהב ביישוב למוביקי בלימוזן, במיוחד באזור הדרום-מערבי של המאסיף המרכזי במערב-מרכז צרפת.<ref name=":0"></ref> תגלית זו אפשרה זיהוי של טכניקות וכרונולוגיה של פעילות הכרייה, כיוון שהלמוביקס לא הזכירו את מורשת הכרייה והזהב שלהם.<ref name=":0" />
== לקריאה נוספת ==
<div class="mw-content-ltr">
* 
*
*
*
*
* 
</div>

== קישורים חיצוניים ==

* [http://www.romansonline.com/Countries_L.asp?Icode=3113 מי היה מי בתקופת הרומאים]

== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
באתי אלייך

"באתי אלייך" הוא שיר של הזמר הישראלי איל גולן, השיר יצא לאור ב-10 באפריל 2016, ונכנס לאלבומו ה-19, רחוק מכאן.

== רקע וכתיבה ==
השיר נכתב והולחן על ידי השותפים דולב רם ופן חזות (דולי ופן), והופק על ידי דודו קומה.

== וידאו קליפ ועטיפה ==
העיצוב הגרפי של הקליפ והעטיפה עוצבו על ידי סיני גרפיקס בע"מ, חברת עיצוב גרפי, שעבדה בעבר עם גולן. על העטיפה רואים את גולן מביט לצד ושמאלו את שמו, את שם השיר וזמנו.

נכון ליולי 2024 עומד מונה הצפיות של הקליפ על למעלה מ-46 מיליון צפיות ביוטיוב.

== מיקומי שיא ==

השיר זכה בשיר השנה לשנת תשע"ו (2016).

== קישורים חיצוניים ==
* 
* 
* 

== הערות שוליים ==
# Mako[https://www.mako.co.il/music-israeli-chart/2016/Article-448cf460bda6751006.htm, שיר השנה תשע"ו: "באתי אלייך" של] איל גולן, מתוך אתר מאקו, 2 באוקטובר 2016

קטגוריה:שירי 2016
קטגוריה:שירי איל גולן
קטגוריה:שירים בעברית
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי דודו קומה
אליעזר נחמן פואה

רבי אליעזר נחמן פואה (נפטר בב' בתמוז ה'תי"ט, 1659), היה חכם איטלקי, תלמיד הרמ"ע מפאנו.

== ביוגרפיה ==
נולד ברג'יו שבאיטליה לאביו שמואל. את רוב תורתו למד מפי רבי מנחם עזריה מפאנו (המכונה הרמ"ע מפאנו). הוא עסק רבות בתורת הקבלה ועמד בראש קבוצת תלמידים בשם 'חבורת עלובים'. בנוסף שימש אב בית הדין של מחוז מודנה. הוא עסק גם בקבלה מעשית וכתב קמיעות שונים.

בין תלמידיו היה רבי משה זכות.<ref>[https://hyomi.org.il/page.asp?id=608 חכם אליעזר נחמן פואה], באתר החכם היומי</ref>

== חיבוריו ==
בין ספריו של רבי אליעזר נחמן פואה נימנים:
* גרן ארנן – על התורה.
* זיכרון אבות – על מסכת אבות.
* מדרש בחידוש - על הגדה של פסח, הודפס בוונציה.
* דרכי התשובה - מאמרים בנושא התשובה ועוד.

רק ספרו על הגדה של פסח יצא בחייו, שאר הספרים נדפסו רק במאה ה-21, וחלקם עדיין בכתב יד.

== קישורים חיצוניים ==
* [https://www.mytzadik.com/tzadik.aspx?id=1419 רבי אליעזר נחמן פואה], באתר האנציקלומדיה להנצחת צדיקים

== הערות שוליים ==

קטגוריה:רבנים איטלקים
אליפות אסיה בכדורגל נשים 2008

אליפות אסיה בכדורגל נשים 2008 (באנגלית: 2008 AFC Women's Asian Cup) היא המהדורה ה-16 של אליפות אסיה בכדורגל נשים שארגנה קונפדרציית הכדורגל של אסיה. הטורניר נערך בווייטנאם והתקיים מ-28 במאי עד 8 ביוני 2008.

==שלב הבתים==
===בית א'===

===בית ב'===

==שלב הנוק-אאוט==

קטגוריה:אליפויות אסיה בכדורגל נשים
קטגוריה:תחרויות כדורגל ב-2008
דמפסי ופירפו

הקרב בין דמפסי לפירפו - הרגע שבו הפיל פירפו את דמפסי אל מחוץ לזירה, 14 בספטמבר 1923.
דמפסי ופירפו (נקרא לעיתים גם דמפסי דרך החבלים<ref></ref>) הוא ציור שמן על קנבס מאת האמן האמריקאי ג'ורג' בלווז שצייר אותו בשנים 1923–1924. הוא מציג את קרב האגרוף ב-14 בספטמבר 1923 בין ג'ק דמפסי האמריקאי ולואיס אנחל פירפו הארגנטינאי. הציור נחשב לציור האיגרוף המפורסם ביותר שבלווז צייר.<ref></ref> הציור שמור באוסף מוזיאון ויטני לאמנות אמריקאית מאז פתיחת המוזיאון ב-1931. <ref></ref>

== הציור ==
הציור מתאר רגע דרמטי בקרב, שבו פירפו הפיל את דמפסי אל מחוץ לזירה, אף על פי שאת הקרב סיים בסופו של דבר דמפסי בתור המנצח. בלווז הכניס את עצמו לתוך ציור במעין הופעת קמע, בתור האדם המקריח שנמצא בקצה השמאלי של התמונה.<ref></ref> הציור מצויר בסגנון אסכולת אשקאן.

== בתרבות הפופולרית ==
בסרט רוקי משנת 1976 מופיעה רפרודוקציה של הציור בדירתו של רוקי.

הציור הופיע בפרק של משפחת סימפסון "The Homer They Fall" במהלך סצנת מונטאז' המציגה הומר סימפסון מנצח במשחקי אגרוף. במחווה לציור, הומר ומו סיזלק מופיעים בתפקידים של פירפו ושל השופט, בהתאמה. <ref></ref>

הציור מופיע גם בסרט החבר'ה הטובים משנת 1990, מאחורי ג'ימי קונוויי על הקיר של הטברנה של ניירס.<ref></ref> יש שכינו את הציור "ציור הספורט המשפיע ביותר אי פעם".<ref></ref>

האמן אריק ג'וינר צייר מחווה לציור המציגה שני רובוטים נלחמים, בציור שנקרא "המכה האחרונה". <ref></ref> <ref></ref> גרסה זו מופיע בתפאורה של סדרת הטלוויזיה המפץ הגדול. <ref></ref>

שער הניו יורקר בגיליון 7 בפברואר 2022, שיחזר את הציור כשהוא מחליף את הלוחמים בתור שחקני הוקי קרח.<ref></ref>

== הערות שוליים ==

== קישורים חיצוניים ==
* [https://whitney.org/collection/works/214 העמוד הרשמי של מוזיאון וויטני על אודות הציור]
* [https://nyfights.com/fight-news-nyf/jab-hooks-boxing-in-art-2-dempsey-through-the-ropes-by-george-bellows-1924/ על הציור], באתר NY Fights

קטגוריה:ציורים משנות ה-1920
קטגוריה:ציור ריאליסטי
ח'ירבת ג'מעין

בחורבת ג'מעין (Khirbet Jamma'in) נתגלו שרידיו של יישוב יהודי מתקופת הממלכה הישראלית - תקופת הברזל 2. יישוב זה מעיד על התפשטות ממלכת ישראל במערב השומרון בתקופה ההיא. כיום, החורבה ממוקמת בלב היישוב מעלה שומרון.<ref name=":0"></ref><ref name=":1"></ref>

== הרקע ==
האתר של חורבת ג'מעין שנמצא בגובה 315 מטר מעל גובה פני הים, נתגלה בשנת 1976 במסגרת "סקר מערב השומרון". בשנת 1979 עם תחילת עבודות ההכנה להקמת היישוב מעלה שומרון, הוחלט לבצע חפירות הצלה במקום שנוהלו על ידי שמעון דר מאוניברסיטת בר-אילן.<ref name=":0" /><ref name=":1" />

== הממצאים ==
בחפירות הארכאולוגיות נתגלו שרידים של יישוב המתוארך לתקופת הברזל 2, תקופת ממלכת ישראל ושרידי מועטים מהתקופה ההלניסטית. היישוב שהשתרע על פני שטח של כעשרים דונמים, היה מוקף חומת הגנה. ביישוב נמצאו בערך 20 בתים שרובם השתמרו במצב מצוין ומיוחסים ככל הנראה לקבוצת משפחות מבית שבט מנשה. רוב הבתים נבנו בסגנון בית ארבעת המרחבים. כמו כן, נתגלו באתר בית בד פרטי, בית בד ציבורי, כבשן סיד, כתריסר בורות מים חצובים, בור פחם, מחצבה, גיתות ויקב. היקב מזכיר את סגנון היקבים שנתגלו בגבעון הישראלית. בנוסף, נתגלו גם כ-12 מגדלי יין שתפקידם היה לאגור את התוצרת החקלאית של הכרמים.<ref name=":0" /><ref name=":1" />

מסביב ליישוב נתגלו טרסות חקלאיות עתיקות שמיוחסות לאותה תקופה, כאשר בין הממצאים נתגלו גם חרסים המשויכים לתקופה ההלניסטית. מה שמעיד על תיקונים שככל הנראה בוצעו בטרסות בתקופה זו. היישוב בחורבת ג'מעין, מהווה דוגמה לכפר מתקופת המקרא שלא נחרב, אלא ניטש כאשר תושביו לקחו עימם בצורה מסודרת את חפצי הערך והכלים.<ref name=":0" /><ref name=":1" />

== הערות שוליים ==

קטגוריה:תקופת הברזל
קטגוריה:התקופה הישראלית
קטגוריה:אתרים ארכאולוגיים יהודיים בארץ ישראל
קטגוריה:קרני שומרון
יבגני ארז'נוב

טקס המדליות אחרי ריצת 800 מטר באולימפיאדת מינכן - [[דייב ווטל מארצות הברית על דוכן המנצחים בזמן השמעת ההמנון האמריקאי. לפניו יבגני ארז'נוב (מקום שני) ומאחוריו מייק בויט הקנייתי (מקום שלישי)|שמאל|]]
יבגני אלכסנדרוביץ' ארז'נוב (באוקראינית: Євген Олександрович Аржанов; נולד 9 בפברואר 1948) הוא אתלט עבר רוסי אוקראיני בריצת 800 מטר. סגן אלוף אולימפי (מינכן 1972), אלוף אירופה (הלסינקי 1971), פעמיים אלוף אירופה באולמות (וינה 1970 וסופיה 1971) ושיאן האוניברסיאדה (מוסקבה 1973).

לאחר פרישתו שימש פרשן ספורט ומאמן אתלטיקה.

== ביוגרפיה ==
יבגני ארז'נוב נולד ב-1948 בעיר קאלוש שבברית המועצות (כיום בתחומי אוקראינה). בנעוריו החל לשחק כדורסל וכדורגל אך ב-1965 החל להתמקד באתלטיקה וב-1968 התקבל לנבחרת האתלטיקה של ברית המועצות. הקריירה הספורטיבית של ארז'נוב החלה ב-1968 ונמשכה עד 1973 כשבמהלכה זכה במדליית כסף אולימפית (אולימפיאדת מינכן). בתקופה זו היה ארז'נוב אלוף ברית המועצות בריצת 800 מטר שלוש פעמים (1970, 1971, 1973). ב-1975 סיים את אליפות ברית המועצות במקום השלישי והחליט לפרוש. לאחר פרישתו מספורט תחרותי החל לעבוד כפרשן אתלטיקה בתחנות הטלוויזיה והרדיו הלאומיות של אוקראינה. לאחר התפרקות ברית המועצות אימן את נבחרות האתלטיקה הלאומיות של דרום קוריאה ווייטנאם.

== קריירה ספורטיבית ==
=== 1968 ===
באולימפיאדת מקסיקו סיטי עבר ארז'נוב את המוקדמות בריצת 800 מטר אך כשל בחצי הגמר.

=== 1969 ===
באליפות אירופה באתלטיקה שנערכה באתונה, יוון סיים במקום הרביעי בריצת 800 מטר בתוצאה של 1:47.1 דקות.

=== 1970 ===
באליפות אירופה באתלטיקה באולם שנערכה בווינה, אוסטריה זכה במדליית זהב בריצת 800 מטר בתוצאה של 1:51.0 דקות לפני חואן בורוז מספרד (1:51.9 דקות) וז'וזה מדימורק מיוגוסלביה (1:51.9 דקות).

=== 1971 ===
באליפות אירופה באתלטיקה שנערכה בהלסינקי, פינלנד זכה במדליית זהב בריצת 800 מטר בשיא אליפות של 1:45.62 דקות לפני דיטר פרום מגרמניה המזרחית (1:45.96 דקות) ואנדי קרטר מבריטניה (1:46.16 דקות - שיא לאומי).

באליפות אירופה באתלטיקה באולם שנערכה בסופיה, בולגריה זכה במדליית זהב בריצת 800 מטר בתוצאה של 1:48.7 דקות לפני פיל לואיס (Phil Lewis) מבריטניה (1:50.5 דקות) ואנדרי קופצ'יק מפולין (1:50.5 דקות).

=== 1972 ===
באולימפיאדת מינכן זכה ארז'נוב במדליית כסף בריצת 800 מטר בתוצאה של 1:45.89 דקות אחרי דייב ווטל מארצות הברית (1:45.86 דקות) ולפני מייק בויט מקנייה (1:46.01 דקות).

=== 1973 ===
באוניברסיאדה שנערכה במוסקבה, ברית המועצות זכה במדליית זהב בריצת 800 מטר בתוצאה של 1:46.88 דקות לפני מרסל פיליפה מצרפת (1:47.29 דקות) והאנס-הנינג אולרט ממזרח גרמניה (1:47.51 דקות).

== קישורים חיצוניים ==

* [https://web.archive.org/web/20200417171103/https://www.sports-reference.com/olympics/athletes/ar/yevhen-arzhanov-1.html יבגני ארז'נוב], באתר sports-reference.com (אורכב)
* [https://olympics.com/en/athletes/yevgeni-arzhanov יבגני ארז'נוב], באתר olympics.com
* [https://pantheon.world/profile/person/Yevhen_Arzhanov יבגני ארז'נוב], באתר pantheon.world

== הערות שוליים ==

קטגוריה:מדליסטים אולימפיים רוסים
קטגוריה:אתלטים באולימפיאדת מקסיקו סיטי (1968)
קטגוריה:אתלטים באולימפיאדת מינכן (1972)
קטגוריה:זוכי מדליית כסף אולימפית: אתלטיקה
קטגוריה:רוסים שנולדו ב-1948
מילאן מקאריץ'

מילאן מקאריץ ( נולד ב-4 באוקטובר 1995) הוא כדורגלן סרבי שמשחק בעמדת החלוץ בהפועל תל אביב מהליגה הלאומית.

== סגנון משחק ==
בתחילת הקריירה שלו החל לשחק כקשר מרכזי אך בהמשך הוסט לעמדת החלוץ מרכז בה הוא משחק כיום בדרך כלל.

== קריירה ==

מילאן מקאריץ' החל את דרכו במספר קבוצות בסרביה, כולל קבוצות נוער ופרויקטים שונים. בעונת 2019/20 עשה את קפיצת המדרגה המשמעותית שלו כשעבר לראדניק סורדוליצ'ה הסרבית. בעונה הראשונה שלו בקבוצה, שיחק מקאריץ' ב-30 משחקים בכל המסגרות, כבש 11 שערים ובישל ארבעה נוספים. בעונת 2020/21, פרץ מקאריץ' והופיע גם בנבחרת סרביה. בעקבות הופעותיו המרשימות קיבל הצעה לחתום בהפועל באר שבע אך לבסוף נרכש מקאריץ' על ידי אולבורג תמורת 500,000 יורו.<ref></ref>

שנה לאחר מכן, הושאל מקאריץ' בחזרה לראדניק סורדוליצ'ה שם שותף ב-11 משחקים, לא כבש שערים אך בישל שניים.

בעונת 2023/24 שיחק מקאריץ' בהשאלה בבוסניה בבוראץ באניה לוקה והיה שותף לזכייה באליפות. בסוף העונה סיים מקאריץ' את חוזהו עם אולבורג והפך לשחקן חופשי.

ב-16 ביולי 2024 חתם בהפועל תל אביב בחוזה לשנתיים.

== הערות שוליים ==

קטגוריה:נובי סאד: כדורגלנים
קטגוריה:כדורגלני הפועל תל אביב
קטגוריה:כדורגלני בוראץ באניה לוקה
קטגוריה:כדורגלני אולבורג
קטגוריה:כדורגלני ראדניצ'קי ניש
קטגוריה:כדורגלני ספרטק סובוטיצה
קטגוריה:כדורגלני וויבודינה נובי סאד
קטגוריה:כדורגלני נבחרת סרביה
קטגוריה:סרבים שנולדו ב-1995
טוויד (נהר)

הנהר טוויד (באנגלית: Tweed; בסקוטית: Tweid) הוא נהר באורך 156 ק"מ הזורם בדרום סקוטלנד וצפון אנגליה ובחלקו מהווה את הגבול האנגלו-סקוטי.

מוצא הנהר ברמה הנקראת טווידייל כאשר המעיין המזין את ערוץ הנהר המרכזי נקרא טוויד וול (מקווה הטוויד). לאורך הערוץ מספר יובלים מצטרפים עליו מאגן ניקוז רחב המתפרס על פני דרום-מזרח סקוטלנד וברובו נמצא במחוז סקוטיש בורדרס. הטוויד נשפך אל הים הצפוני בעיירה בריק על הטוויד (הקוייה על שמו).

הטוויד מושך עליו מטיילים ודייגים רבים ותורם רבות לכלכלת מחוז הבורדרס, הוא יעד פופולרי לדייגי סלמון חובבנים, והוא אף הנהר היחיד באנגליה שהדייג בו לא דורש רישיון.

מקור שמו של הנהר הוא ככל הנראה מברטונית עתיקה ומשמעו "גבול". הנהר נתן את שמו לאריג הטוויד המוכר שפיתוחו ואריגתו מזוההים עם האזור.

== קישורים חיצוניים ==

* 

קטגוריה:נהרות הנשפכים לים הצפוני
קטגוריה:סקוטלנד: נהרות
קטגוריה:אנגליה: נהרות
יחיא חאג' יחיא

יחיא מרעי חאג' יחיא (בערבית: يحيى مرعي حاج يحيى; נולד ב-5 בפברואר 1961) הוא ראש עיריית טייבה.

==ביוגרפיה==
חאג' יחיא נולד בבית החולים צהלון ביפו וגדל בטייבה משולש. התשיעי מבין 14 אחים ואחיות. למד בבית ספר יסודי אל זהראא ובתיכון טייבה. שיחק בקבוצת הכדורגל הנוער של מכבי טייבה.

במהלך לימודיו באוניברסיטה, עבד ככתב בעיתון הספורט "אוף סייד", שהוקם על ידי העיתונאי ולימים חבר הכנסת, זוהיר בהלול.

בשנת 1981 עבד בסניף מס הכנסה בתל אביב.

קיבל תואר ראשון בחשבונאות וסטטיסטיקה, מאוניברסיטת תל אביב בשנת 1985. לאחר מכן הוסמך כרואה חשבון. בשנת 1989 מונה על ידי שר המיעוטים אהוד אולמרט, לחבר ועדת ההקדשים האסלאמית ביפו, ופעל להסדרת חובות ההקדש, שתרם להגנה על נכסיו, ובעיקר בית קברות טאסו. במקביל עבד במשרדי רואה חשבון בתל אביב ורמת גן.

בשנת 1991 פתח משרד עצמאי בטייבה, באותה תקופה התמקד בעבודה ציבורית וחברתית. ופעל להעניק סיוע לקבוצות ספורט ולסטודנטים מעיר הולדתו.

בשנת 2015 עם עזיבתה של הוועדה הקרואה בעיר, שמו הועלה לראשונה בזירה הפוליטית המקומית, כמועמד לראשות עיריית טייבה, בבחירות הראשונות שנערכו בעיר, הוא הכריז על מועמדותו אך לבסוף לא התמודד בבחירות אלה.

בבחירות ב-2024 התמודד לראשות העירייה מול ראש העירייה המכהן שועאע מנצור מסראוה כשעמד בראש רשימת "ברית טייבה לכולם" וניצח עם 51% מהקולות, בעוד מנצור מסראוה זכה ב-47.1% מהקולות. הבחירות התקיימו על בסיס חמולות, כששניהם ערכו עסקאות עם משפחות רבות.

הוא נשוי ואב לחמישה. מתגורר בטייבה.

==קישורים חיצוניים==

* 
* 
* [https://taibeh.muni.il/Mayor.html יחיא חאג' יחיא], באתר עיריית טייבה

==הערות שוליים==

קטגוריה:ראשי עיריית טייבה
קטגוריה:רואי חשבון ישראלים
קטגוריה:בוגרי אוניברסיטת תל אביב
קטגוריה:ערבים בראשות רשויות מקומיות בישראל
קטגוריה:ישראלים שנולדו ב-1961
נחל עיזים

נחל עיזים הוא נחל אכזב בנגב הצפוני. אורכו כ־10 קילומטרים.

== תוואי הנחל ==
מוצא הנחל ממוקם בגובה של כ־600 מטרים מעל פני הים, כ־5.5 קילומטרים מצפון־מזרח לדימונה. כיוון זרימתו הכללי הוא לצפון־מערב. הנחל חולף בשטחי הפזורה הבדואית ואז מתחת לכביש 80, כשני קילומטרים מזרחית לערערה בנגב.<ref></ref> בגובה של כ־440 מטרים מעל פני הים, בסמוך לכניסה הדרומית לבסיס נבטים, נשפך נחל עיזים לנחל עדרים.<ref></ref>

== הערות שוליים ==

עיזים
נחל פחר

נחל פחר הוא נחל אכזב בנגב הצפוני. אורכו כ־15.5 קילומטרים.

== תוואי הנחל ==
מוצא הנחל ממוקם בגובה של כ־420 מטרים מעל פני הים בגבעות להב, כקילומטר וחצי מדרום־מזרח ללהבים וכשלושה קילומטרים מצפון־מערב ללקייה. כיוון הזרימה הכללי שלו הוא מערבה. 

לאחר שיורד מגבעות להב חולף הנחל מתחת למסילת הדרום, דרך יער דודאים ומתחת לכביש 40, כקילומטר וחצי דרומית למחלף עידן הנגב. לאחר מכן זורם הנחל מצפון לקיבוץ גבעות בר, חולף מתחת לכביש 310 ומהווה את הגבול הדרום־מערבי של העיר רהט. בסופו, בגובה של כ־165 מטרים מעל פני הים, נשפך נחל פחר לנחל גרר.<ref></ref>

תוכנית ניקוז של רשות הניקוז שקמה בשור, נערכה בהתאם לחוק הניקוז וההגנה מפני שיטפונות ב-2019.<ref></ref>

== נקודות ציון ==

* ח'ירבת אל-עומרי
* מצודת פחר<ref></ref>

== ארכאולוגיה ==
ב-2006 נערכו חפירות ארכיאולוגיות על הגדה הדרומית-מערבית של הנחל בטעם רשות העתיקות שבהם נמצאו מנזר וחווה.<ref></ref> בחפירה מ-2014 נחשף מבנה מהתקופה העות'מאנית המאוחרת–המנדטורית.<ref></ref>

== הערות שוליים ==

פחר
פחר
דאבל אימפקט

דאבל אימפקט (באנגלית: Double Impact) הוא סרט פעולה אמריקאי משנת 1991 בכיכובו של ז'אן-קלוד ואן דאם אשר משחק בסרט את האחים התאומים צ'אד ואלכס ואגנר אשר נפרדו בלידתם ומתאחדים מחדש במטרה לנקום את רצח הוריהם.

== תקציר העלילה ==
בתחילת הסרט נרצחים היזמים ובני הזוג פול וקת'רין ואגנר, אשר היו מעורבים בפרויקט בנייה בולט בהונג קונג. הבנים התאומים שלהם - צ'אד ואלכס - אשר היו רק תינוקות באותה העת, ניצלו במהלך המתקפה על ידי העוזרת שלהם ושומר הראש של ההורים, ובהמשך הם הופרדו זה מזה בעקבות הרצח. צ'אד גדל בפריז עם שומר הראש של ההורים פרנק אייברי ויחד עם אייברי הם מנהלים בבגרותו דוג'ו לאמנויות לחימה בלוס אנג'לס, בעוד שאלכס נשאר בבית יתומים בהונג קונג והפך עם השנים לפושע ואמן לחימה.

25 שנים מאוחר יותר, פרנק מגלה על קיומו של אלכס ובעקבות כך הוא חוזר להונג קונג על מנת לפגוש את אחיו התאום ועל מנת לוודא שהעסק המשפחתי יעבור לבעלותם של צ'אד ואלכס. בעוד שבתחילה התאומים אינם מסתדרים בשל ההבדלים בחינוך ובאישיותם, הם בוחרים בהמשך לאחד כוחות על מנת לנקום באחראים למות הוריהם - ריימונד ז'אנג ונייג'ל גריפית', אשר השתלטו על העסק של הוריהם לאחר שהם רצחו אותם.

== צוות השחקנים הראשי ==
* ז'אן-קלוד ואן דאם - בתפקיד צ'אד ואגנר ואלכס ואגנר
* ג'פרי לואיס - בתפקיד פרנק אייברי
* אלונה שו - בתפקיד דניאל ויילד
* פיליפ צ'אן - בתפקיד ריימונד ז'אנג
* אלן סקארף - בתפקיד נייג'ל גריפית'
* בולו יאנג - בתפקיד מון 

== קישורים חיצוניים ==

קטגוריה:לוס אנג'לס בקולנוע
קטגוריה:סרטי קולומביה
קטגוריה:סרטי פעולה אמריקאיים
קטגוריה:סרטי 1991
חייל אוניברסלי

חייל אוניברסלי (באנגלית: Universal Soldier) הוא סרט פעולה-מדע בדיוני צבאי אמריקאי משנת 1992 בבימויו של רולנד אמריך ובכיכובם של ז'אן-קלוד ואן דאם ודולף לונדגרן.

== תקציר העלילה ==
הסרט מספר את סיפורו של החייל האמריקני לוק דוורו (ז'אן-קלוד ואן דאם) שנהרג בקרב במלחמת וייטנאם והוחזר לחיים כחייל על-אנושי במסגרת פרויקט צבאי סודי בשם "החייל האוניברסלי". עם זאת, למרות שזכרונו נמחק, הוא מגלה בהמשך על עברו, ובוחר להימלט יחד עם עיתונאית הטלוויזיה הצעירה ורוניקה רוברטס (מגולמת על ידי אלי ווקר). השניים נאלצים להתמודד עם חייל אוניברסלי אחר, הסמל המגלומן והפסיכוטי אנדרו סקוט (מגולם על ידי דולף לונדגרן), אשר שאיבד את שפיותו במלחמת וייטנאם ומנסה כעת לחסל את לוק דוורו.

== צוות השחקנים הראשי ==
* ז'אן-קלוד ואן דאם - בתפקיד לוק דוורו / GR44
* דולף לונדגרן - בתפקיד הסמל אנדרו סקוט / GR13
* אלי ווקר - בתפקיד ורוניקה רוברטס
* אד אורוס - בתפקיד קולונל פרי
* ג'רי אורבך - בתפקיד ד"ר כריסטופר גרגור
* ליאון ריפי - בתפקיד וודוורד 

== קישורים חיצוניים ==

קטגוריה:סרטי מלחמת וייטנאם
קטגוריה:סרטי טריסטאר
קטגוריה:סרטי 1992
קטגוריה:סרטי מדע בדיוני מ-1992
אצטדיון הארד רוק

אצטדיון הארד רוק (באנגלית: Hard Rock Stadium) הוא אצטדיון רב תכליתי הממוקם במיאמי גארדנס, פלורידה, ארצות הברית. האצטדיון הוא מגרש הבית של מיאמי דולפינס מליגת הפוטבול הלאומית (NFL) ושל מיאמי הוריקנס, קבוצת הפוטבול של אוניברסיטת מיאמי.

האצטדיון אירח גם שישה משחקי סופרבול (XXIII, XXIX, XXXIII, XLI, XLIV, ו-LIV), את ה־Pro Bowl 2010<ref name="2010_ProBowl"></ref>, שתי וורלד סיריס (1997 ו-2003), ארבעה משחקי אליפות לאומית של ה-BCS (2001, 2005, 2009, ו-2013), משחק אליפות לאומית אחד של ה-CFP (2021), את הסיבוב השני של אליפות העולם בבייסבול 2009, ואת רסלמניה XXVIII.

בנוסף האצטדיון מארח את ה"אורנג' בול", משחק גמר בקולג' פוטבול שנערך מדי שנה, ואת טורניר הטניס אליפות מיאמי הפתוחה. מאז 2022, שטח אצטדיון הארד רוק מארח גם את אוטודרום מיאמי הבינלאומי, מסלול מרוצים זמני המשמש את הגרנד פרי מיאמי בפורמולה 1.האצטדיון יארח מספר משחקים במהלך מונדיאל 2026, ושימש גם כמארח משחקים בקופה אמריקה 2024, כולל משחק הגמר. בין השנים 1993 ל-2011, האצטדיון היה גם מגרש הבית של קבוצת הפלורידה מארלינס מליגת הבייסבול הראשית (MLB), עד שעברו לפארק LoanDepot בשנת 2012.

המתקן נפתח בשנת 1987 בשם אצטדיון ג'ו רובי, ומאז היה ידוע בשמות רבים: פארק פרו פלייר, אצטדיון פרו פלייר, אצטדיון דולפינס, אצטדיון דולפין, אצטדיון לנד שארק, ואצטדיון סאן לייף. באוגוסט 2016, הקבוצה מכרה את זכויות השם לחברת הארד רוק קפה בע"מ תמורת 250 מיליון דולר לתקופה של 18 שנים; הם ישמרו על זכויות השם עד שנת 2034.<ref></ref>

== היסטוריה ==
אצטדיון ג'ו רובי במהלך בנייתו באפריל 1987
במשך 21 העונות הראשונות שלהם שיחקו מיאמי דולפינס באורנג' בול. מייסד הקבוצה, ג'ו רובי, הסביר מה הוביל להחלטה לבנות אצטדיון חדש: "בשנת 1976, עיריית מיאמי רצתה להעלות את שכר הדירה שלנו פי ארבעה. זה היה הקש ששבר את גב הגמל. התחלתי לחשוב ברצינות על בניית אצטדיון."<ref name="Monument"></ref> מה שהפך את בניית האצטדיון לייחודית באמת היה שזה היה האצטדיון הרב-תכליתי הראשון שנבנה אי פעם בארצות הברית ומומן כולו באופן פרטי.<ref name="Monument" />

רובי גם האמין שזה היה רק עניין של זמן עד שקבוצת בייסבול מליגת הבייסבול הראשית (MLB) תגיע לדרום פלורידה. לבקשתו האצטדיון נבנה בתצורה מלבנית, עם מגרש שהיה רחב יותר מהרגיל עבור אצטדיון NFL.<ref>[https://www.ballparksofbaseball.com/ballparks/sun-life-stadium/ Sun Life Stadium] at Ballparks of Baseball</ref> המגרש הרחב גם הקל יחסית על המרה של האצטדיון לכדורגל. בגלל החלטת עיצוב זו השורה הראשונה של המושבים הייתה במרחק של 90 רגל (27 מטר) מקו הצד בתצורת פוטבול, מרחק גדול בהרבה מהשורה הראשונה של המושבים ברוב אצטדיוני הפוטבול (למשל, המושבים הקרובים ביותר באצטדיון סולג'ר פילד החדש נמצאים במרחק של 55 רגל (17 מטר) מקו הצד בקו 50 ה יארד). כתוצאה מכך האצטדיון סיפק חוויה פחות אינטימית עבור פוטבול בהשוואה לאצטדיונים אחרים שנבנו באותה תקופה, כמו גם בהשוואה לאורנג' בול.

בזמן פתיחתו ב-1987, אצטדיון ג'ו רובי היה ממוקם במחוז מיאמי-דייד הלא מאוגד, והיה לו כתובת במיאמי. ספציפית זה היה במקום המיועד למפקד האוכלוסין של סקוט לייק.<ref name="ScottLakeCDP"></ref><ref></ref> כיום, הוא ממוקם בעיר מיאמי גרדנס, אשר התאגדה ב-13 במאי 2003. <ref></ref>

==קישורים חיצוניים==

== הערות שוליים ==

קטגוריה:ארצות הברית: אצטדיונים ומתקני ספורט
קטגוריה:פלורידה: ספורט
אלסנדרו סטריג'ו

אלסנדרו סטריג'ו הבן (באיטלקית: Alessandro Striggio, בסביבות 1573 – 8 ביוני 1630) היה לבריתן איטלקי, בנו של המלחין אלסנדרו סטריג'ו. סטריג'ו הבן נודע בעיקר בקשריו עם המלחין קלאודיו מונטוורדי. הוא כתב את הלברית לאופרה הראשונה של מונטוורדי "אורפיאו" (1607), אבן-דרך בתולדות הסוגה, כמו גם ה"באלו" (בלט מושר – ballet chanté) "טירסי א קלורי". סטריג'ו עבד בחצר דוכסות מנטובה<ref></ref> ומת בדבר בעת שליחות דיפלומטית בוונציה.

== קישורים חיצוניים ==

* [https://www.allmusic.com/artist/alessandro-striggio-the-younger-mn0001667601 ביוגרפיה באתר All Music (אנגלית)]
* [https://www.treccani.it/enciclopedia/alessandro-striggio/?search=Str%C3%ACggio%2C%20Alessandro%2F הערך Striggio, Alessandro באנציקלופדיה Treccani]

==הערות שוליים==

קטגוריה:לבריתנים איטלקים
דינר פרנקי

דינר פרנקי של [[קרל הגדול. לספירה 768–814. 21 מ"מ, 1.19 גרם, מנטה טולוז.]]
פפין הראשון מלך אקוויטניה 817–838.]]
הרפובליקה של גנואה (1139–1339).]]
הדינר הפרנקי (בלטינית: denarius; באיטלקית: denaro; ביוונית: δηνάριο) או פני היה מטבע מימי הביניים אשר קיבל את שמו מהמטבע של האימפריה הפרנקית שהונפקה לראשונה בסוף המאה השביעית.<ref name="Spufford1989"></ref> באנגלית היא מכונה לפעמים כ"פני כסף". המראה שלו מייצג את סוף עידן מטבעות הזהב, שהיה בתחילת השלטון הפרנקי, או רומי (ביזנטי) או "פסאודו-אימפריאלי" (שנטבע על ידי הפרנקים כחיקוי של המטבע הביזנטי). כסף היה הבסיס למטבע הפרנקי מאותו הזמן ואילך. הדינר הוטבע בצרפת, בקפריסין ובחלקים מחצי האי האפניני במשך כל ימי הביניים, במדינות כמו הפטריארכיה של אקוויליה, ממלכת סיציליה, הרפובליקה של ג'נובה, הרפובליקה של סיינה, ממלכת קפריסין, וממלכת ירושלים של המדינות הצלבניות, בין היתר.<ref></ref> <ref></ref>

== היסטוריה ==
=== המטבע ===
בסביבות שנת 755 לספירה, על רקע הרנסאנס הקרולינגי, פפין הגוץ הציג מערכת מטבעות חדשה אשר הותאמה בסופו של דבר כך ש-12 פני (בלטינית: denarii; בצרפתית: deniers) היה שווה סולידוס אחד (solidi; sols או sous) ו-20 סולידוס היו שווים ליברה או לירה אחת (libra, librae, או lirae; livres).<ref name="Kibler1995"></ref> מאוחר יותר, שלושה דינרים היו שווים לִיאַרד אחד. רק הדינר היה מטבע ממשי, השאר היו יחידות חשבונאיות. מערכת זו והדינר עצמו שימשו כמודל לרבים ממטבעות אירופה, כולל הלירה שטרלינג, הלירה האיטלקית, הדינרו הספרדי והדינרו הפורטוגזי.

=== שיעורי ריבית ===
ב-Ancien Régime בצרפת, הדינר שימש כמדד רעיוני לשיעורי הריבית על הלוואות. לפיכך, שיעור של 4% (1/25) יתבטא כ"דינר 25"; שיעור של 5% (1/20) כ"דינר 20"; וכן הלאה.<ref></ref>

== לקריאה נוספת ==
* דינרו ספרדי
* פני אנגלי
* פפניג גרמני

== ראו גם ==
* דנאריוס
* דינר
==קישורים חיצוניים==

== הערות שוליים ==

קטגוריה:מטבעות
קטגוריה:מטבעות אירופה
קטגוריה:מטבעות עתיקים
חיל האוויר הבלגי

רכיב האוויר הבלגי (בהולנדית: Luchtcomponent, בצרפתית: Composante air) הוא הזרוע האווירית של הכוחות המזוינים של בלגיה. למרות שנוסד רשמית רק בשנת 1910, שורשיו של חיל האוויר הבלגי נעוצים עוד בשנת 1909, מה שהופך אותו לאחד משירותי האוויר הוותיקים בעולם. מאז שנת 2002, הוא חלק חשוב מהכוחות המזוינים הבלגים. למרות גודלו היחסי, לחיל האוויר הבלגי היסטוריה ארוכה ומפוארת, והוא ממלא תפקיד חיוני בהגנת המדינה ובביטחון האירופי.

== היסטוריה ==
=== הקמה ===
שורשיו של חיל האוויר הבלגי, המוכר כיום כ"רכיב האווירי" (Luchtcomponent), נעוצים עוד בשנת 1909, כאשר שר המלחמה הבלגי, גנרל ז'וזף הלבאו, רכש מספר מטוסים לאחר שחווה את טיסתו הראשונה. אירוע זה סימן את תחילתו של עידן חדש, עידן שבו כלי טיס יהפכו לחלק בלתי נפרד מהמערך הצבאי הבלגי.

=== מלחמת העולם הראשונה ובין שתי המלחמות ===
במהלך מלחמת העולם הראשונה, חיל האוויר הבלגי, אף שהיה קטן יחסית, מילא תפקיד חיוני בהגנה על המדינה מפני התקפות אוויריות גרמניות. בשנים שבין שתי מלחמות העולם, חיל האוויר הבלגי עבר תהליך מקיף של מודרניזציה. הוקמו טייסות חדשות, רכשו מטוסים חדשים ומתקדמים יותר, ופותחו טקטיקות לחימה חדשניות. התפתחות זו אפשרה לחיל האוויר הבלגי להיכנס למלחמת העולם השנייה כשהוא מצויד ומאומן בצורה טובה יותר.

=== מלחמת העולם השנייה ===
למרות ההתקדמות המשמעותית שעבר, חיל האוויר הבלגי לא הצליח לעמוד בפני המתקפה הגרמנית המאסיבית במאי 1940. תוך ימים ספורים, רוב כלי הטיס הבלגים הושמדו והחיל חדל לתפקד כיחידה צבאית מאורגנת. עם זאת, לא כל הטייסים הבלגים נכנעו. רבים מהם הצליחו להימלט לבריטניה, שם הצטרפו לחיל האוויר המלכותי הבריטי והמשיכו להילחם בנאצים לאורך כל המלחמה.

=== לאחר המלחמה: בנייה מחדש ושילוב בנאט"ו ===
לאחר תום מלחמת העולם השנייה, חיל האוויר הבלגי נבנה מחדש במהירות. החיל צויד במטוסים חדשים מתוצרת ארצות הברית ובריטניה, והפך לחלק מברית נאט"ו שהוקמה בשנת 1949. לאורך השנים השתתף חיל האוויר הבלגי במספר משימות בינלאומיות, ביניהן במלחמת קוריאה, במלחמת וייטנאם ובמשימות שמירת שלום בבלקן, מלחמת אפגניסטן ומלחמת עיראק.<ref></ref>

=== התאמה למאה ה-21 ===
בשנת 2002 עבר חיל האוויר הבלגי רפורמה מקיפה כחלק מרפורמה כוללת של הכוחות המזוינים הבלגים. במסגרת הרפורמה, פורק חיל האוויר והפך ל"רכיב האווירי" כחלק ממבנה צבאי אחוד. שינוי זה נועד לייעל את פעילות הצבא ולהתאימו למציאות המשתנה של המאה ה-21.
אנשי צוות אוויר בלגים באפגניסטן

== תפקידים ==
תפקידי רכיב האוויר הבלגי:
* הגנה אווירית על השטח האווירי של ממלכת בלגיה
* תמיכה בכוחות היבשה הבלגים
* השתתפות במשימות בינלאומיות במסגרת נאט"ו וארגונים בינלאומיים אחרים.

== כלי טיס ==
{| class="wikitable"
!תמונה
!סוג מטוס
!ארץ מוצא
!ייעוד
|-
! colspan="4" |מטוסי קרב
|-
|185x185 פיקסלים
|F-16
|
|מטוס קרב רב-משימתי
|-
|178x178 פיקסלים
|לוקהיד מרטין F-35 לייטנינג II
|
|מטוס קרב רב-משימתי
|-
! colspan="4" |מטוסי תובלה
|-
|178x178 פיקסלים
|איירבוס A400M
|
|מטוס תובלה
|-
|178x178 פיקסלים
|איירבוס A310
|
|מטוס נוסעים
|-
|178x178 פיקסלים
|Dassault Falcon 20
|
|מטוס מנהלים
|-
! colspan="4" |מסוקים
|-
|178x178 פיקסלים
|NHIndustries NH90
|
|מסוק תובלה
|-
|178x178 פיקסלים
|Westland Sea King Mk 48
|
|מסוק הצלה
|-
! colspan="4" |כלי טיס בלתי מאוישים
|-
|178x178 פיקסלים
|האנטר (כטב"ם)
|
|כלי טיס בלתי מאויש<nowiki/> לסיור ולאיסוף מודיעין
|}

==קישורים חיצוניים==

== הערות שוליים ==

קטגוריה:חילות אוויר לפי מדינה
קטגוריה:חילות אוויר
קטגוריה:בלגיה: צבא וביטחון
V1

V1 היא אפליקציית תוכן וחדשות ישראלית הכוללת תוכני וידאו קצרים המבוססת על תוכני הווידאו של ערוץ 12 וחדשות 12, לצד מקורות נוספים, בהם סוכנויות ידיעות ויוצרי תוכן. האפליקציה מופעלת על ידי קבוצת קשת. האפליקציה החלה לפעול ב-1 במאי 2024.

==היסטוריה==
ב-1 במאי 2024 עלתה האפליקציה בגרסת בטא לא רשמית ביוזמת קשת דיגיטל והשיגה תוך זמן קצר למעלה מ-50 אלף הורדות. הרקע להקמת האפליקציה הגיע על רקע השינויים הטקטוניים בשוק הטלוויזיה והמדיה, בהם השפעתן של הרשתות החברתיות, הרגלי צריכת התוכן המשתנים, מעבר מקריאת טקסט לצריכת וידאו, העדפה לתוכן shortform על פני longform, עידן תוכן הגולשים ועוד. מלחמת חרבות ברזל העמיקה את הצורך בעדכוני וידאו מהירים ואמינים, שיופעלו על ידי מערכת עיתונאית מנוסה ועצמאית וייתנו מענה לפייק ניוז ולתכנים האנטישמים שמופצים ברחבי הרשתות החברתיות.

== תכונות ==
האפליקציה משלבת בין הסטנדרטים של המערכות העיתונאיות – אמינות, בדיקת עובדות, עורכי תוכן, עיתונאים, עמוד בית, מבזקים ומדורים, לבין השפה של אפליקציות הסושיאל – פיד ורטיקלי, קטעים קצרים ושפה קלילה. היא מציעה פיד תוכן לצד הומפייג', ופונה גם לקהלי יעד צעירים, חדשניים ועדכניים, שמחפשים דרכים חדשות לצרוך חדשות.

האפליקציה מציגה פיד חדשות שבו מדברים על פוליטיקה, צבא וביטחון, ספורט, אוכל, סלבס, אופנה, בריאות, בידור ותרבות ועוד המון נושאים..

האפליקציה פותחה בשנת 2024 בקשת דיגיטל, על בסיס מחקרי שוק ומשתמשים. את המיזם מנהל נטע ליבנה, לשעבר העורך הראשי של ידיעות אחרונות, לצד מערכת המונה כ-20 עורכי וידאו ואנשי תוכן ובליווי סמנכ"לית התוכן של קשת דיגיטל, ליאור יניב.

האפליקציה מנוהלת על ידי מערכת עצמאית. האפליקציה מקבלת את החדשות ממערכת N12 וחדשות 12 לצד מקורות נוספים, בהם סוכנויות ידיעות ויוצרי תוכן. ההיבט המסחרי של האפליקציה מנוהל על ידי קשת.

== קישורים חיצוניים ==
* 

==הערות שוליים ==
אלי עזר

אלי עזר (נולד ב-7 בדצמבר 1974 בתל אביב) הוא קצין בצה"ל בדרגת תת-אלוף. משמש כראש מטה אגף הטכנולוגיה והלוגיסטיקה. קודם לכן, שימש ראש חטיבת הלוגיסטיקה, מפקד מרכז הובלה וקצין לוגיסטיקה פיקוד המרכז.

== השכלה ==
עזר התחנך בארצות הברית. הוא למד תואר ראשון בלוגיסטיקה במכללת ספיר ותואר שני במדעי המדינה וביטחון לאומי באוניברסיטת חיפה. בנוסף, הוא מחזיק בתואר שני נוסף בלימודי ביטחון לאומי מהמכללה לביטחון לאומי. 

== שירות צבאי ==
עזר התגייס לצה"ל בשנת 1994 ושירת כלוחם בגדוד 94 שבחטיבת כפיר. במהלך שירותו עבר קורס מ"כים חי"ר ושירת כנגד לוגיסטיקה. בהמשך, עבר קורס קציני לוגיסטיקה וחזר לגדוד כסמ"פ ולאחר מכן כמ"פ.

תפקידו הבא היה קצין ההספקה החטיבתי של חטיבה 401. בהמשך שימש כקצין לוגיסטיקה באגד 215. במלחמת לבנון השנייה היה קצין הספקה באוגדה 162. במהלך מבצע עופרת יצוקה היה עוזר קצין לוגיסטיקה בבסיס צאלים. לאחר מכן, עזר היה ראש ענף לוגיסטיקה במרכז לאימונים לוגיסטיים, ואחר כך התמנה להיות קצין לוגיסטיקה של אוגדה 80.

עזר פיקד על מרכז הדלק במהלך מבצע צוק איתן. לאחר מכן היה ראש ענף הספקה. בהמשך היה קצין לוגיסטיקה של פיקוד המרכז, ומפקד מרכז ההובלה במהלך מגפת הקורונה ובמבצע שומר החומות. לאחר מכן שימש כראש מחלקת תוא״ם בחיל הלוגיסטיקה. בשנת 2023, מונה לראש חטיבת הלוגיסטיקה. בשנת 2024, במהלך מלחמת חרבות ברזל מונה לראש מטה אגף הטכנולוגיה והלוגיסטיקה.

=== תפקידים ===
* קצין ההספקה החטיבתי של חטיבה 401.
* קצין לוגיסטיקה אגד 215.
* קצין אספקה באוגדה 162.
* עוזר קצין לוגיסטיקה בבסיס צאלים.
* ראש ענף לוגיסטיקה במרכז לאימונים לוגיסטיים.
* קצין הלוגיסטיקה של אוגדה 80.
* מפקד מרכז הדלק.
* ראש ענף הספקה.
* קצין הלוגיסטיקה של פיקוד המרכז.
* מפקד מרכז ההובלה.
* ראש מחלקת תוא״ם בחיל הלוגיסטיקה.
* ראש חטיבת הלוגיסטיקה
* ראש מטה אגף הטכנולוגיה והלוגיסטיקה.

== חיים אישיים ==
עזר נולד בתל אביב וגדל בבת ים. הוא נשוי ואב לארבעה ילדים, בנו הבכור נפטר.

קטגוריה:אנשי צבא ישראלים
קטגוריה:בוגרי המכללה האקדמית ספיר
קטגוריה:בוגרי אוניברסיטת חיפה
קטגוריה:בוגרי המכללה לביטחון לאומי
קטגוריה:תתי-אלופים בצה"ל
קטגוריה:ישראלים שנולדו ב-1974
גווראם ממפלי

גְּווָרָאם מַמְפָּלִי (בגאורגית: გუარამ მამფალი; נפטר בשנת 882) או גוּאָרָם מַמְפָּלִי היה נסיך גאורגי משושלת בגרטיוני ובנו הצעיר של אשוט הראשון , מייסד שושלת הבגרטים של נסיכות איבריה / כארתלי.

גווראם חלק את השליטה על החזקות התורשתיות של טאו-קלארג'תי (כארתלי עילית) עם שני אחיו - בגרט הראשון , שנשא בתואר הביזנטי קורופלאטס ואַדַארנַאסֶה השני , שחלקו היה השטח שממזרח לרכס ארסיאני למעט קולה (כיום בטורקיה). על פי הרשומות הגאורגיות גווראם היה נשוי לאחותו של השליט הארמני אשוט . גווראם נקט במדיניות התרחבות אגרסיבית. הוא השתלט על האויב המסורתי של הבגרטים האמיר הערבי של טביליסי, גאבולוץ , ושלח אותו בשלשלאות לביזנטיון. לאחר הכחדת שלטון הפיטיאשח של גוגארק , ששלט על מספר אזורים על גבול גאורגיה-ארמניה, ובכך השיג גווראם שליטה על ג'אוואחתי, תריאלתי , אַבּוֹצִי וארטאני.

בשנות חייו האחרונות, לפני שנת 876, חילק גווראם את נכסיו. את נכסיו בארמניה (אבוצי) לידי גיסו סמבאט הראשון מארמניה , והפך לנזיר. בשנת 882 נפטר גווראם ואחזקותיו הנותרות על תריאלתי הועברו לטובת ליפריט הראשון בר'וואשי , נסיך בולט בן חסותו של דוד הראשון והביזנטים. ליפריט השתלט על תריאלתי, בנה שם את מצודת קלדקארי והעמיד את עצמו תחת שליטה של אחיינו של גווראם, דוד הראשון קורופלאטס. נאסרה, שהיה בנו הבכור והיחיד של גווראם שנותר בחיים, איבד למעשה את יתרת ירושתו. דבר שהביא כפי הנראה לזה שהוא רצח את דוד הראשון. מעשה אשר תואר בכרוניקה מימי הביניים.

בנו הצעיר של גווראם, אשוט, נפטר בחיי אביו, בשנת 869. לגווראם הייתה גם בת ששמה אינו מתועד. היא הייתה נשואה לשני שליטים אבחזים רצופים בגרט הראשון ואדרנסה השני . גווראם בילה את שנותו חייו האחרונות כנזיר במנזר אופיזה , שם נקבר לאחר מותו ב-882.

==הערות שוליים==

קטגוריה:נסיכים גאורגים
קטגוריה:מלכי גאורגיה
קטגוריה:נפטרים ב-882
בית הכנסת קדאבאמבאגם מתאנצ'רי

בית הכנסת קָדאבאמבּאגָם מָתָאנצֶ'רִי (במלאיאלאם: കടവു൦ഭാഗ൦ മട്ടാഞ്ചേര൴വകംജ ജിംജ ടവു൦ഭാഗ൦ ജൂതപള്ളി ), הוא בית כנסת יהודי, מהעתיקים ביותר בהודו, המצוי ב, אשר בקוצ'ין, במדינת קראלה.

== אטימולוגיה ==
על פי המסורת, בית הכנסת נקרא בשמו של בית כנסת שקדם לו, ששכן בעבר ב, על גדת הנהר, ליד מזח הסירות.

פירוש השם הוא "על שפת הנהר".<ref name=":5"></ref>

== היסטוריה ==
ככל הידוע, היהודים הראשונים שהגיעו להודו, התיישבו בקוצ'ין. בית הכנסת הראשון נבנה במתאנצ'רי בשנת 1344 והוא ידוע כבית הכנסת קוצ'נגאטי וכעבור 200 שנה, בשנת 1544, נבנה "בית הכנסת קדאבאמבאגם".<ref name=":5" />

בנוסף, נבנו גם בית הכנסת פארדסי בשנת 1568 ובית הכנסת בשנת 1647, אשר לא השתמר.

== מאפייני בית הכנסת ==
בית הכנסת פנה לכיוון דרום מערב, אל ירושלים והיו בו שתי "תיבות": האחת שימשה לתפילות בימי החול והיא ניצבה במרכז האולם. השנייה שימשה רק בשבתות ובחגים וניצבה ביציע עזרת הנשים, מופרדת בסבכה. סביב התיבה התחתונה ולאורך הקירות הונחו ספסלי עץ. הרצפה הייתה מכוסה בשטיחים ובמחצלות, והמתפללים התהלכו עליהם יחפים.<ref name=":11"></ref>

בית כנסת זה נחשב לאחד מבתי הכנסת היפים בקראלה, בזכות רהיטי העץ המגולף והעיטורים שהיו על קירותיו ותקרתו.<ref name=":5" /><ref name=":0"></ref> העיטורים כללו מוטיבים דומים לאלה שנראו במסגדים ובמקדשים ההינדיים בסביבה.<ref name=":11" />

== סגולות ==
בית כנסת זה נודע בזכות סיפורים אודות נסים מופלאים שהיו קשורים בו והיה נערץ הן על ידי היהודים והן על ידי מקומיים שאינם יהודים.

== שימור ==
בשנת 1955 עלתה כל הקהילה לישראל ובית הכנסת ננטש והפך למפעל לייצור חבלים ומחסן קוקוס.<ref name=":5" /><ref name=":11" /> בהמשך, רהיטי בית הכנסת ועזרת הנשים נשלחו לישראל והם שמורים במוזיאון ישראל. ארון הקודש נשלח אף הוא לישראל ונבנה מחדש בבית כנסת במושב נחלים. העתק שלו נמצא במושב גבעת כ"ח, בו גרות משפחות מעולי קוצ'ין.<ref name=":5" /><ref></ref>

בספטמבר 2019 קרס החלק הקדמי של מבנה בית הכנסת, בשל גשמי המונסון ואז "הולאם" על ידי המחלקה לארכאולוגיה של קראלה, שופץ, שוחזר ומשמש כמוזיאון מורשת.<ref name=":0" /><ref></ref><ref name=":10"></ref><ref name=":2"></ref> .

== ראו גם ==
* יהדות קוצ'ין

== הערות שוליים ==

קטגוריה:יהדות ק'וצין
קדאבאמבאגם מתאנצ'רי
Rämmar

Rämmar (בעברית: להרעיש) הוא אלבום האולפן השני של הלהקה האסטונית 5מינוסט. את האלבום הוציאה לאור חברת התקליטים לג'נדרן רקורדס ב-1 במאי 2017, כשנה לאחר הוצאת אלבום הבכורה של הלהקה, Korralik Saavutus – Aasta Plaat.

בדומה לאלבום הבכורה, Rämmar משמר את סגנון הרוק האלטרנטיבי והפאנק של 5מינוסט. עם זאת, האלבום הזה לא כולל שיתופי פעולה עם אמנים אחרים. הוא כולל שמונה רצועות, כולן מושרות באסטונית, ואורכו הכולל עומד על 24 דקות בדיוק.

לפרסום האלבום לא קדם סינגל מסחרי, גישה ייחודית ולא שגרתית בעולם המוזיקה, במיוחד באלבומי אולפן בהם נהוג להוציא לפחות סינגל אחד כדי לקדם את מכירותיו וההאזנות שלו.

בעטיפנ ניתן לראות אדם הלובש חולצה שחורה עם הכיתוב rämmar בלבן במרכזה. האדם נושא על כתפיו מישהי, כשידיו אוחזות בעכוז שלה. משני צידי התמונה ניתן לראות ידיים נוספות המחזיקות זיקוקים מוארים.

== רשימת רצועות ==

== הערות שוליים ==

קטגוריה:אלבומי 2017
קטגוריה:אלבומי 5מינוסט
קטגוריה:אלבומים באסטונית
אולם הקונצרטים של בית הכנסת הישן בחרבין

אולם הקונצרטים של בית הכנסת הישן בחרבין (בסינית: 哈尔滨老会堂音乐厅) הוא אולם קונצרטים בחרבין, מחוז חיילונגג'יאנג, סין, ובעבר בית הכנסת הישן של חרבין מ-1909 עד 1963. עם שיפוצו בשנת 2014,<ref></ref> הוא נפתח מחדש כאולם קונצרטים מרכזי בעיר.

== היסטוריה ==
בעיר חרבין התגוררו אלפי יהודים. מספר הפזורה היהודית שחיו בחרבין היה למעלה מ-20,000 בשנות ה-20, מה שהפך את חרבין למרכז המשותף הגדול ביותר ליהודים במזרח הרחוק.<ref></ref> ב-15 בינואר 1909, האולם נפתח כבית הכנסת הכללי של חרבין (), האתר הדתי היהודי העיקרי בעיר. חטיבת הביניים היהודית לשעבר, הייתה צמודה לבית הכנסת, המקום עדיין שמור היטב והוסב לבית ספר למוזיקה.

ביוני 1931 נהרס הבניין בשריפה גדולה ושופץ.

אברהם קאופמן, אז מנהיג קהילת יהודי חרבין, עבד בבית הכנסת בין השנים 1919-1945.

=== שיפוץ בית הכנסת ===
בשנת 2013, יותר ממיליארד יואן סיני, שהם מעל ל-13 מיליון דולר,<ref name=":0"></ref> הוצאו על ידי עיריית חרבין, על שיפוץ הבניין והסבתו לאולם מוזיקה. האולם נפתח מחדש בשנת 2014.

דן בן כנען, ראש המרכז למחקר ישראל־סין באוניברסיטת היילונגג'יאנג, המתגורר בחרבין, היה אחראי על נושא השחזור. בן־כנען חוקר את ההיסטוריה של הקהילה היהודית בעיר, וכן יועץ בנושא לממשלת המחוז.<ref name=":0" />

כוונת הארכיטקטים הסינים הייתה, לשחזר במדויק את מבנה בית הכנסת כפי שהיה בעבר, אולם לא היה ניתן להשיג את תוכניות הבניה המקוריות. לצורך השחזור הם נעזרו בתמונות נדירות, שנמצאו אצל בני משפחותיהם של יוצאי חרבין.<ref name=":0" />

== ארכיטקטורה ==
במאי 2013, הבניין הוגדר כבניין ארצי מוגן.<ref></ref>

== אירועים תרבותיים ==
סדרות קונצרטים מתקיימות באולם, לאורך כל השנה.<ref></ref><ref></ref>

חנות ספרים נוסטלגית נמצאת בקומה השלישית של האולם.<ref></ref>

== הערות שוליים ==

קטגוריה:בתי כנסת
דוד אופנהיים (רב וחוקר)

דָּוִד אוֹפֶּנְהַיְם (18 בדצמבר 1816, ה'תקע"ו–21 באוקטובר 1876, ה'תרל"ז) היה רב ומחבר מאמרים מדעיים יליד מוראביה.

אופנהיים נולד בלייפניק ליששכר בר (ברנרד) אופנהיים, רב ישיבת אייבשיץ. אופנהיים למד תורה בישיבת אביו, ובשנת 1834 (ה'תקצ"ד) עבר לפראג, שם המשיך בלימודי תורה, כמו גם בלימודים כלליים באוניברסיטת פראג.

בשנת 1846 (ה'תר"ו) התמנה לרב קהילת ימניץ, ובשנת 1857 (ה'תרי"ז)/1859 (ה'תרי"ט) לרב קהילת נאג'בצ'קרק, תפקיד שאותו מילא עד מותו. הוא נבחר לעמוד בראש סמינר רבני בבודפשט, אך נפטר בווינה בטרם נפתח הסמינר.

אופנהיים חיבר מאמרים מדעיים וחיבורים אחרים שהתפרסמו בכתבי עת רבים, דוגמת המגיד, ישורון, בן חנניה, Allgemeine Zeitung des Judentums ו-MGWJ.

גישתו הדתית של אופנהיים הייתה שמרנית, והוא התנגד לדעותיו המתקדמות של לאופולד לעף, אשר תקף אותו במאמרו בבן חנניה.

אחיו, חיים, היה גם כן רב ומחבר מאמרים שנדפסו בכתבי עת שונים. בנו, יואכים, היה אף הוא רב.

==לקריאה נוספת==
* 
* 

==הערות שוליים==

קטגוריה:רבנים מוראבים
קטגוריה:סופרים כותבי עברית
קטגוריה:ילידי 1816
קטגוריה:נפטרים ב-1876
Niid for Spiid

Niid for Spiid הוא המיני-אלבום הראשון של הלהקה האסטונית 5מינוסט. את האלבום הוציאה ב-23 באפריל 2018 לאור חברת התקליטים לג'נדרן רקורדס, כשנה לאחר צאת אלבום אולפן השני של הקבוצה, Rämmar. קדם לפרסומו לא יצא אף סינגל מסחרי. הוא כולל ארבע רצועות, כולן מושרות באסטונית, ואורכו עומד על 12 דקות ושתי שניות.<ref></ref>

== רקע ==
כמו באלבום הקודם, גם כאן לא יצא אף סינגל מסחרי כדי לקדם את המיני-אלבום לפני פרסומו, גישה ייחודית ולא שגרתית בתעשיית המוזיקה, במיוחד באלבומי אולפן בהם נהוג להוציא לפחות סינגל אחד כדי לקדם את מכירותיו וההאזנות שלו. Niid for Spiid הופק והוקלט בסיוע של חברת לג'נדרן רקורדס. הוא משקף את השפעות הרוק האלטרנטיבי והפאנק שמאפיינות את הלהקה. שיריו מאופיינים בכתיבה כנה, המלווה בכלי נגינה רועשים.

עטיפת האלבום מציגה נוף של כביש מהיר שצולם מתוך רכב נוסע. ניתן לראות את הכביש מתמשך לעבר האופק, כשמשני צדדיו עצים ושטחים פתוחים. בחלק העליון הימני של התמונה מופיע שם הלהקה "5MIINUST" והכיתוב Niid for Spiid EP בסגנון גרפי בצבע לבן.

== רשימת רצועות ==

== הערות שוליים ==

קטגוריה:מיני-אלבומי בכורה מ-2018
קטגוריה:אלבומי 5מינוסט
קטגוריה:אלבומים באסטונית
התזמורת הקטנה

התזמורת הקטנה (באנגלית: Jammers) היא סדרת טלוויזיה ישראלית-אמריקאית לפעוטות אשר שודרה בערוץ בייבי בין השנים 2005 ו-2017. 

הסדרה בוימה על ידי יותם כהן, והופקה על ידי טלית הפקות, כאשר פיל אנימציה, חברת ההנפשה של הסדרה, היו שותפים בהפקה. הסדרה דובבה ונכתבה על ידי צביקה פורמן, כאשר טניה ג'קסון ושירה קופרמן היו שותפות לכתיבה. 
== עלילה ==
המופע עוקב אחר קוורטט מוזיקלי המורכב מכלי נגינה מואנשים: סקסופון זהוב, קונטרבס אדום, תוף ירוק ופסנתר ורוד. המבקר במדינות זרות, שם הם פוגשים כלי נגינה מקומיים. הסקסופון, הקונטרבס, התוף והפסנתר שומעים צלילים חדשים ולומדים סגנון מוזיקה אחר כאשר הם מנגנים מנגינה עם חברם החדש ביחד.

סדרה זו מהווה מבוא לכלי נגינה ולצלילים של תרבויות שונות.

קטגוריה:סדרות טלוויזיה אמריקאיות לילדים
קטגוריה:סדרות טלוויזיה ישראליות לילדים
קטגוריה:ערוץ בייבי סדרות
Kõik on süüdi

Kõik on süüdi (בעברית: כולם אשמים) הוא המיני-אלבום השני של הלהקה האסטונית 5מינוסט. את האלבום הוציאה ב-30 בנובמבר 2021, כשלוש שנים לאחר צאת המיני-אלבום הראשון של הלהקה, Niid for Spiid (2018). קדם לפרסומו יצא "Koptereid" כסינגל המוביל מתוכו. הוא כולל חמש רצועות, כולן מושרות באסטונית, ואורכו עומד על 17 דקות וחמישים ואחת שניות.<ref></ref>

== על היצירה ==
Kõik on süüdi הופק בתקופת שינויים והתפתחות מוזיקלית עבור הלהקה. בזמן שעבר מאז צאת המיני-אלבום הראשון שלהם המשיכה 5מינוסט לחקור ולהתנסות בסגנונות מוזיקליים שונים וחדשים. "Koptereid" יצא כסינגל המוביל מתוך האלבום. הוא זכה להצלחה רבה וצבר השמעות רבות בתחנות הרדיו המקומיות. הוצאת הסינגל נוגדת את אסטרטגיית השיווק של הלהקה בשלוש יצירותיה האחרונות.

== רשימת רצועות ==

== הערות שוליים ==

קטגוריה:אלבומי 5מינוסט
קטגוריה:אלבומים באסטונית
קטגוריה:אלבומי חברת יוניברסל מיוזיק גרופ
Kannatused ehk külakiigel pole stopperit

Kannatused ehk külakiigel pole stopperit הוא אלבום אולפן משותף של הלהקה האסטונית 5מינוסט ושל הצמד המוזיקלי פולופ. את האלבום הוציאה ב-26 באפריל 2024 לאור חברת התקליטים יוניברסל מיוזיק גרופ. יצאו מתוכו שני סינגלים: "", שייצג את באירוויזיון 2024 והגיע למקום ה-20 עם 37 נקודות,<ref></ref><ref></ref> ו-"Isegi kakelda pole kellegagi".

== רקע ==
ב-6 בנובמבר 2023 נחשפו רשימת השירים שישתתפו בקדם האסטוני לאירוויזיון 2024, ביניהם נמנה "". הוא העפיל לגמר עוד מהסיבוב הראשון של חצי הגמר,<ref></ref><ref></ref> ולאחר מכן הוגרל להופיע תשיעי בסדר ההופעות בגמר, שנערך ב-17 בפברואר.<ref></ref> בשלב השני של הגמר צבר השיר 26,422 הצבעות – כפול מהמקום השני, ונבחר לייצג את אסטוניה באירוויזיון 2024.<ref></ref><ref></ref> הוצאת השיר הניבה את שיתוף הפעולה הראשון בין 5מינוסט לפולופ.

בסוף מופע חצי הגמר באירוויזיון הוכרז כי אסטוניה סיימה את הערב בין עשרת המדינות שהעפילו לשלב הגמר. מאוחר יותר התברר כי אסטוניה דורגה במקום השישי עם 79 נקודות. אסטוניה הגיעה בגמר למקום ה-20 עם 37 נקודות, 4 נקודות מהשופטים ו-33 נקודות מהקהל.

== רשימת רצועות ==

== הערות שוליים ==

קטגוריה:אלבומי 2024
קטגוריה:אלבומי 5מינוסט
קטגוריה:אלבומי פולופ
קטגוריה:אלבומים משותפים
קטגוריה:אלבומים באסטונית
קטגוריה:אלבומי חברת יוניברסל מיוזיק גרופ
תפוס כיוון

תפוס כיוון היה שעשועון טלוויזיה לילדים ששודר בערוץ 2, במשבצת השידור של הזכיינית טלעד בין השנים 1993–1994 בו שני זוגות ילדים התחרו זה בזה והיו צריכים לענות על שאלות טריוויה שונות ולבצע בהצלחה משימות פיזיות שונים. את התוכנית הנחה אמנון פישר.

== מהלך התוכנית ==
התוכנית התחילה תמיד עם אתגר פיזי אותו שתי זוגות המתמודדים היו צריכים לפתור תוך כדי שיתוף פעולה. הקבוצה שזכתה באתגר הראשונה קיבלה את האפשרות לענות על שאלת הטריוויה הראשונה בשלב הבא של התוכנית.

בשלב הבא כל זוג נשאל בתורו שאלת טריוויה, שאם היה יודע את התשובה עליה, היה מקבל נקודות. אם לא היה יודע את התשובה, על אחד המתמודדים באותו זוג היה לומר את המשפט "תפוס כיוון" והשאלה הייתה עוברת לזוג השני. אם גם הזוג השני לא היה יודע את התשובה, הייתה השאלה חוזרת שוב לזוג הראשון ואם לא היה מוסר תשובה לשאלה, היה עליו לבצע אתגר פיזי. כשאחד הזוגות היה מוסר תשובה לא נכונה, היה הזוג השני מקבל את הנקודות.

בסיום התוכנית, הזוג שצבר פחות נקודות, היה מודח מהמשחק וזכה בפרס ניחומים, ואילו הזוג שצבר יותר נקודות, היה עולה לשלב "משימת הגמר", בו היה עליו לבצע מספר משימות פיזיות תוך דקה אחת. אם היה עומד באתגר, היה זוכה ב-500 ש"ח, ואם היה נכשל, זכה בפרס ניחומים.

קטגוריה:תוכניות טלוויזיה ישראליות
קטגוריה:שעשועוני טריוויה בטלוויזיה
קטגוריה:תוכניות טלוויזיה ישראליות שעלו לשידור בשנות ה-1990
קטגוריה:טלעד: תוכניות וסדרות
מת לעוף

מת לעוף (באיטלקית: Volere volare) הוא סרט קומדיה איטלקי משנת 1991 בכיכובם של מאוריציו ניצ'טי, אנג'לה פינוקיארו ופטריציו רוברסי. הסרט משלב לייב אקשן עם אנימציה.

== תקציר עלילה ==
עלילת הסרט מתמקדת במאוריציו אשר הינו אדם מצחיק, מגושם ומופנם שאחראי על הוספת אפקטיים קוליים בסרטים מצוירים אמריקנים ישנים. אחיו, אשר הינו גם השותף העסקי של מאוריציו, עוסק למחייתו בדיבוב של סרטים פורנוגפיים זרים.

מאוריציו הופך במהלך הסרט בהדרגה לדמות מצוירת, וככל שהטרנספורמציה מתקדמת חייו הופכים ליותר ויותר סוריאליסטיים ומסובכים. רגע לפני שהוא הופך לדמות מצוירת הוא פוגש אישה עם עבודה מאוד לא שגרתית בה הוא מתאהב.

== צוות השחקנים הראשי ==
* מאוריציו ניצ'טי - בתפקיד מאוריציו
* אנג'לה פינוקיארו - בתפקיד מרטינה
* פטריציו רוברסי - בתפקיד פטריציו

== קישורים חיצוניים ==

קטגוריה:סרטים מצוירים למחצה
קטגוריה:סרטי 1991
קטגוריה:סרטי קומדיה
קטגוריה:סרטים איטלקיים
קטגוריה:סרטים באיטלקית
לב ויינשטיין

לב ויינשטיין (ברוסית: Лев Альбертович Вайнштейн; 6 בדצמבר 1920 - 8 בספטמבר 1989) היה פיזיקאי סובייטי ממוצא יהודי. הוא התמחה בתחום בניית רכיבים אלקטרוניים לתדרים גבוהים במיוחד.
==קורות חיים==
לב ויינשטיין נולד בשנת 1920 במוסקבה למשפחה יהודית. אביו היה כלכלן. הוא נעצר בפעם הראשונה בשנת 1930 ובהמשך עוד מספר פעמים. לאחר תקופת מעצר אחרונה הוא חויב להתגורר בקזחסטן. בשנת 1957 הוא טוהר מכל אשמה, חזר למוסקבה ובשנת 1962 התמנה לפרופסור.

לב ויינשטיין סיים לימודי בית ספר בשנת 1938 והחל לימודי פיזיקה באוניברסיטת מוסקבה. בשנת 1943 הוא סיים את הלימודים והמשיך לימודי תואר שלישי אותה סיים בשנת 1947.

בשנת 1947 ויינשטיין החל לעבוד במכון לחקר רדיו שעסק בלחימה אלקטרונית. בשנת 1953 הוא סיים עבודת פוסט-דוקטורט. בשנת 1957 ויינשטיין החל לעבוד במכון לחקר בעיות פיזיקה של אקדמיה למדעים של ברית המועצות.

במקביל לעבודה במכון ויינשטיין היה מלמד במכון לפיזיקה וטכנולוגיה של מוסקבה ומשנת 1959 כיהן בדרגת פרופסור.

בשנת 1966 ויינשטיין התקבל כחבר בהתכתבות לאקדמיה למדעים של ברית המועצות.

ויינשטיין היה מומחה לחקר תופעת עקיפה, התפשטות גלים, בניית רכיבים אלקטרוניים לתדרים גבוהים במיוחד. הוא כתב כ-160 מאמרים מדעיים ו-9 ספרים.

ויינשטיין נפטר בשנת 1989 במוסקבה ונטמן בבית העלמין ניקולו-ארכנגלסקויה.

בשנת 1990 ויינשטיין קיבל פרס ברית המועצות.

==קישורים חיצוניים==
* [https://ufn.ru/ufn90/ufn90_4/Russian/r904h.pdf ביוגרפיה] 

קטגוריה:פיזיקאים יהודים
קטגוריה:פיזיקאים רוסים
קטגוריה:יהודים חברי האקדמיה הרוסית למדעים
קטגוריה:מקבלי עיטור אות הכבוד
קטגוריה:מקבלי עיטור הידידות (רוסיה)
קטגוריה:ילידי 1920
קטגוריה:נפטרים ב-1989